Referat SU- møte 10.12.20

Til stede: May Britt Sivertsen- fagarbeider, Lene Fredriksen- fagarbeider, Maria- 7. trinn, Sofian- 7. trinn, Hilde Kristin- FAU, Marianne- FAU-leder, Thea Angeltveit- lærer 1. trinn (referent), Sissel Magnussen- rektor (leder).

1. Saker fra Skolen

* Hva er SU og SMU? Samarbeidsutvalg og Skolemiljøutvalg på samme møtet. Her er medlemmer fra FAU, ansatte og elever. SU kan beslutte noen saker. En politiker pleier å bli invitert, men kan sjelden komme. Nå har ikke rektor invitert noen.

Vi gikk gjennom typiske oppgaver for SU og SMU. Leder og referent ble valgt.

* Skolerute 21-22. Skrivefeil kommentar i september- endre: **«Skolefri for elevene 13.nov- SFO åpen» til «Skolefri for elevene 13. september- SFO åpen».**
* Vedtekter for SFO
* FAU vil lufte forslag til endring i vedtektene for SFO. Noen ønsker å endre hvordan langdager løses for elever med 60%. I stedet for å være på langdag 8.30-15.30, så kan de heller telle totalt dager i løpet av et år. FAU vil høre med alle foreldrene før de vil gå inn for det. Umiddelbar tilbakemelding var at det høres ut som mye logistikk. Dette vil i så fall gjelde for skoleåret 21/22. Det er ikke blitt betalt matpenger fra foreldrene i år pga. Covid-19. Likevel har elevene fått varm mat en dag i uken på skolens regning.
* Vedtektene er godkjent for inneværende skoleår.
* Kvalitetsoppfølging 28.01.20 på Scandic. Rektor viste frem tidsplan og agenda for møtet.
* Utviklingsarbeid/handlingsplan.
* Sosial læreplan – kommer på neste møte i SU/SMU.
* Trivselsundersøkelsene for elevene er gjennomført, men må tas opp på neste møte SU/SMU.

1. Saker fra elevrådet – hva har vært jobbet med i elevrådet så langt.

* Elevrådet ønsker to møter i måneden, i stedet for ett.
* Elevrådet fikk omvisning på skolen, de har fått gjennom saker som ufo-ring i skolegården, knagger er blitt fikset med mer.
* Det har blitt opplevd noen frekk og truende oppførsel mot noen i gruppene. De voksne har tatt tak i det med en gang, så det har blitt bedre.
* Elevrådet har vært med på åpning av skolen, FN-dag og adventsamling.
* Elevrådet ville bake lussekatter, men det går ikke på grunn av Covid-19. De lurer på om SU har forslag til hva de kan gjøre i stedet. Et forslag er å gå rundt og si god jul, et annet er å ha digital hilsen. Forslag: mandag 21. desember.
* Elevrådet føler de har blitt hørt.

1. Saker fra FAU

* **17. mai** ble arrangert i år i regi av FAU. Det ble innsamling til ny fane. Det jobbes nå med å skaffe ny skolefane.
* **Natteravn.** Nordnes har gått sammen med de andre byskolene for å starte opp natteravnordning. Planen er å starte opp høsten 2021. Det er fint om barna kan si ifra om hvor det kan være lurt for de voksne å gå. natteravnene går med vest. Natteravnene skal bare være til stede om noen lurer på noe eller trenger hjelp.
* **Hjertesone.**
* Tar dette opp på ny nå da vi er tilbake på Nordnes. Ønsker at noen fra kommunen kan komme på befaring. Tiltak er allerede satt i gang når det gjelder drosjer som kjører for fort.
* Tidligere var det slik at 7. trinn sto og holdt vakt med fotgjengerfelt. Nå er det ikke slik lengre.
* **Kan opplyste gangfelt hjelpe? Ønsker også mer lys rundt skolebygget og i alleen ned Haugeveien. Sissel snakker med de som er ansvarlige for lys rundt skolen.** Det eksisterer en plan for «drop-off» utenfor skolen ifølge Sissel. Kanskje lys er del av denne planen?
* Ønske om å opprette en digital gruppe for elever og foreldre for å hjelpe hverandre med det som er nytt innen sosiale medier, nettvett og lignende. Elevene kan holde de voksne oppdatert på hva som er populært og om det skjer mobbing. Foreldre kan hjelpe hverandre med innstillinger på barnas mobiler. Elevrådet forteller at du kan bli utestengt om du spiller online og banner på Playstation.
* Discord er populært. Du kan snakke med andre, både en og en og i grupper. Skrive eller via facecam. Youtubere bruker denne appen. Du må kunne brukernavnet til de du skal snakke med. De vet hvem de snakker med.
* Ikke bestemt hvilket forum en skal bruke til denne gruppen. Gruppen kan møtes, gruppe på Facebook eller skolen kan videreformidle info.

1. Eventuelt